ጠ/ሚ አብይ አህመድና ርዕሰ መስተዳድር ለማ መገርሳ ከቡኖ በደሌ ነዋሪዎች ጋር እየተወያዩ ነው
የኢፌዴሪ ጠቅላይ ሚኒስትር ዶክተር አብይ አህመድና የኦሮሚያ ክልል ርእስ መስተዳድር አቶ ለማ መገርሳ ከቡኖ በደሌ ዞን ነዋሪዎች ጋር በደሌ ከተማ ውይይት እያደረጉ ነው፡፡ዶክተር አብይ አህመድና አቶ ለማ መገርሳ ዛሬ ማለዳ ላይ በደሌ ከተማ ተገኝተው ከዞኑ የተውጣጡ የህብረተሰብ ተወካዮች ጋር በተለያዩ ጉዳዮች ላይ ነው እየተወያዩ የሚገኙት፡፡ጠቅላይ ሚኒስትሩ በትላንትናው ዕለትም በኢሉ አባቦራ ዞን መቱ ላይ ከዞኑ ነዋሪዎች ጋር ውይይት ማድረጋቸውና የኢትዮጵያ ምርት ገበያ ባለስልጣን ለሚያስገነባው የቡና ማከማቻ ማዕከል ግንባታ የመሰረት ድንጋይ ማስቀመጣቸው ይታወሳል።